cyanic-selkie/wikianc huggingface dataset:
Jerry Fodor
Biografie
Fodor studeer sedert 1952 aan die Columbia-universiteit, waar hy in 1956 afstudeer, en studeer verder aan die Princeton-universiteit, waar hy in 1960 promoveer onder leiding van Hilary Putnam. Hierna studeer hy verder aan die Universiteit van Oxford tot in 1961. Van 1959 tot 1986 werk Fodor aan die Massachusetts Institute of Technology (MIT), vanaf 1961 as professor in die filosofie. Sedert 1988 is hy professor in die filosofie en die kognitiewe wetenskap aan die Rutgers-universiteit in New Jersey. Behalwe sy belangstelling in die filosofie is Fodor 'n passievolle operaliefhebber en het hieroor 'n gereelde en gewilde kolom in die "London Review of Books" geskryf.
George Rex
Op Knysna
Die orige 35 jaar van sy lewe bly Rex in Knysna. Mettertyd koop hy nog plase, totdat hy eiendomme rondom die lagune met 'n totale oppervlakte van ongeveer 25 000 acres besit, onder meer byvoorbeeld verskeie ou leningsplase waaraan hy later nuwe name gee: Welbedacht (Eastford), Sandkraal (Westford) en De Poort (Portland). Sy huis, wat uit ses hoofgeboue bestaan het, is op Melkhoutkraal gebou en het spoedig 'n gewilde bymekaarkomplek geword. Goewerneurs, regters, staatsamptenare, militêre en vlootoffisiere, sendelinge, wetenskaplikes en reisigers is almal swierig daar onthaal.
Entrepreneur
duimnael|regs|270px|Die Anglikaanse kerk St. George, [[Knysna. John Rex het die hoeksteen van dié kerk in 1849 gelê. Dis gebou op grond wat sy vader geskenk het. Bouwerk het in 1850 begin, 11 jaar ná Rex se dood, en is gegrond op ’n plan wat Sophia Gray aangepas het by die plaaslike gemeente se behoeftes.]] Op sy landgoed het Rex baie Iandboukundige proefnemings uitgevoer, onder meer die kweek van hennep, vlas en tabak. 'n Poging om sy te produseer slaag egter nie, hoewel een bron melding daarvan maak dat sy dogter met sywurms se sy gespin het. Van net soveel belang was die aanteel van diere, veral perde, beeste en skape en uit Nieu-Suid-Wallis is merinoskape ingevoer om die plaaslike bloedlyn te verbeter. Nog 'n onderneming waarin hy 'n wakker belangstelling getoon het, was 'n Anglikaanse kerk op Knysna. Hiervoor skenk hy 'n morg grond, hoewel die eintlike oordrag en voltooiing van die gebou, volgens ’n plan van Sophia Gray, biskop Robert Gray se eggenote, eers ná sy dood geskied het.
Iwane Matsui
Matsui, wat in Nagoja gebore is, het 'n militêre loopbaan gekies en in die Russiese-Japanse Oorlog (1904–05) geveg gedien. Hy het hom vrywillig aangebied vir 'n oorsese opdrag daar kort nadat hy in 1906 aan die Army War College in 1906 gegradueer het. Toe Matsui deur die geledere opgestyg het, het hy 'n reputasie verwerf as die voorste kenner van die Japanse weermag oor China, en hy was 'n ywerige voorstander van pan-asiatisme. Hy het 'n sleutelrol gespeel in die stigting van die invloedryke Vereniging vir Groot-Asië.
Johan Engelbrecht
Skryfwerk
Vir die verhoog skryf hy die kabarette “Inside/Outside” (1982) en “Cycle of songs” (1983), terwyl hy ook Jan Spies se verhale vir die verhoog verwerk onder die titel “Die Dinges is ’n Watsem”. Hierdie produksie word landwyd by kunstefeeste en elders opgevoer. “Die hart is maar net ’n pomp” is ’n dokumentêre drama oor die hartsjirurg Christiaan Barnard, wat wêreld beroemd word na sy eerste suksesvolle hartoorplanting in 1967 in Suid-Afrika op Louis Washkansky. Hierdie vertoning debuteer in 2014 by die Klein Karoo Nasionale Kunstefees op Oudtshoorn en poog om die omstandighede rondom dié grensverskuiwende oorplanting – medies, polities en veral eties – te belig. Die drama is gewild en word by verskeie geleenthede en plekke opgevoer, waarna die Orgaanskenkersvereniging van Suid-Afrika begin belangstel en hy die drama in Engels vertaal en dit landswyd opgevoer word.
Monoklien
'n Monoklien (of, selde 'n monoform) is 'n trapsgewyse plooi (Engels: fold) in rotslae wat bestaan uit 'n sone met 'n steiler helling in 'n andersins horisontale of sub-horisontale opeenvolging.
Vediese tydperk
Aan die begin van die Vediese tydperk het Indo-Ariërs Noord-Indië betrek en hul godsdienspraktyke met hulle saamgebring. Die kultuur word soms die Vediese beskawing genoem. Dit was aanvanklik ’n herdersgemeenskap wat in die noordwestelike dele van die Indiese subkontinent gesentreer was. Ná 1200 v.C. het dit na die Gangesvlakte versprei en is dit gekenmerk deur die opkoms van ’n landboubeskawing, ’n hiërargie van vier sosiale klasse en monargale staatvlakpolitiek. Sommige geleerdes glo die Vediese beskawing het ’n kombinasie van die Indo-Ariese en die Induskultuur gehad.
Jenő Hubay
Komposisies
Hubay het vier vioolconcertos en 'n groot aantal encores gekomponeer. Sy concertos bevat temas uit Hongaarse sigeunermusiek, en sy "sagte bries"-stukke, wat kenmerke van die komposisiestyl van sy kamermusiek vennoot David Popper deel, voer die tradisie van Duitse romantici soos Felix Mendelssohn en Robert Schumann verder.
Masaharu Homma
Masaharu Homma (本間 雅晴, Honma Masaharu, 27 November 1887 - 3 April 1946) was tydens die Tweede Wêreldoorlog 'n luitenant-generaal in die Japanse Keiserlike Leër. Homma was in bevel van die Japanse 14de leër, wat die Filippyne binnegeval en ook in bevel van die Bataan-doodsmars. Na die oorlog is Homma skuldig bevind aan oorlogsmisdade wat verband hou met die optrede van troepe onder sy direkte bevel en op 3 April 1946 gefusilleer.
Bernard Madoff
Die volgende dag het FBI-agente Madoff in hegtenis geneem en hom aangekla van sekuriteitsbedrog. Die Amerikaanse Sekuriteits- en Uitruilingskommissie (SEC) het voorheen verskeie ondersoeke na sy sakepraktyke gedoen, maar kon egter nie enige bewyse van bedrieglike aktiwiteite opspoor nie. Op 12 Maart 2009 het Madoff skuld beken op elf federale misdrywe, en erken dat hy sy welvaartbestuurbesigheid in 'n massiewe Ponzi-skema omskep het.
Strand, Londen
Aanvanklik was die Teemsrivier die belangrikste roete tussen die City en Westminster. Strand beteken rivieroewer, en die pad was inderdaad oorspronklik 'n rivierwal totdat dit tussen 1864 en 1870 ingedam en 'n straat aangelê is. Die ou waterpoort het in die Victoria Embankment Gardens bewaar gebly. Die Strand was vroeër langer en het die hoofroete tussen Westminster en die City gevorm, met herewonings aan weerskante. Tans loop dit deur 'n buurt met winkels, hotelle en teaters.
TuS Heeslingen
Die klub is in 1906 gestig met die naam MTV Heeslingen. Op 2 Februarie 1946 is daar met Viktoria Heeslingen (gestig in 1922) saamgesmelt om die huidige Turn- und Sportverein Heeslingen te vorm.
NG gemeente Benoni
Dorpstigting en naamgewing
regs|duimnael|230px|Goud is in 1887 op Benoni ontdek. In 2011 het dié [[Oos-Randse stad 158 777 inwoners gehad. ]]
Gemeentestigting
duimnael|links|160px|Ds. P.J. du Plessis, van 1915 af Benoni se eerste NG leraar. duimnael|regs|160px|Ds. R.J.B. Feenstra, van 1921 tot 1945 die gemeente se tweede leraar.
Nuwe kerkgebou
Ná 'n groot getal mislukte beroepe, neem ds. R.J.B. Feenstra die beroep aan en word in Julie 1921 bevestig. Die gemeente smaak die vreugde om sy sierlike kerkgebou in September van dieselfde jaar in te wy, by watter geleentheid die moderator, ds. A.J. Louw, die feesredenaar was. Daar het 'n geweldige skuld op die gemeente gerus, en sware tye het oor sy hoof gegaan. Die kom en vertrek van lede het die arbeid verdubbel, maar met onvermoeide volharding en seën van Bo het ds. Feenstra die werk 23 jaar lank voorgesit, tot hy oortuig raak dat sy taak in die gemeente afgehandel was en hy op 16 Februarie 1945 aftree. ’n Dogter van hom was die tweede vrou van ds. Santie Sandenbergh.
Die volgende leraar, ds. J.D. van Niekerk, is in 1948 bevestig.
Roer
Roer kan verwys na:
2010 Curriebeker Premierafdeling
Die 2010 Absa Curriebeker kompetisie is vanaf 10 Julie tot 30 Oktober 2010 gespeel. Die Curriebeker is 'n jaarlikse rugbykompetisie wat tussen provinsiale spanne in Suid-Afrika uitgespook word. Dit was die 71ste seisoen van die kompetisie sedert dit vir die eerste keer in 1889 gespeel is.
Stahlgewitter
In 2002 het die groep 'n kontrak onderteken met die Duitse plaatetiket PC Records. Die transaksie het groot sukses meegebring, met die verkoop van 8 000 kopieë van die album Politischer Soldat.
NG gemeente Drieankerbaai
duimnael|links|320px|In die konsistorie hang portrette van vorige leraars en van die gemeente se stigsters.
duimnael|regs|200px|Ds. George de Coligny (Colin) Murray, 1943 tot 1950, en sy vrou.
Inwyding
Nog voor die gebou ingewy is, het die Groote Kerk se kerkraad besluit om 'n oggenddiens in Hollands en 'n aanddiens in Engels te hou. Die gebruik het tot 1950 voortgeduur.
Drie gebrandskilderde vensters
Tydens die onthulling het ds. De Beer tydens elk van die drie eredienste (daar was in daardie stadium soggens 'n Hollandse diens en soggens sowel as saans 'n Engelse diens) een van elk van die onderwerpe van die vensters behandel.
Verdere verwikkelinge
De Beer aanvaar in 1898 'n beroep na Barberton en word opgevolg deur ds. Nicholaas Johannes Brummer, wat die gemeente dien van 6 Januarie 1899 tot 4 Januarie 1911, toe hy hoogleraar in wysbegeerte aan die Victoria Kollege op Stellenbosch word. Die derde predikant, ds. George Stephanus Malan, wat van 5 Mei 1911 in die gemeente staan tot hy sy demissie op 1 Januarie 1913 aanvaar om redakteur van De Kerkbode te word. Drie maande ná Brummer se bevestiging, word aangekondig dat 'n moeder van die gemeente £1 000 aan die kerk sou leen vir die bou van 'n pastorie langsaan die kerk. Toe die skenker twee jaar later oorlede is, word dit bekend dat sy mev. J.A. Bam, vrou van die skenker van die gebrandskilderde vensters, was en dat haar lening met haar afsterwe 'n bemaking aan die gemeente geword het. Die pastorie is daarom "Blommestein" genoem, omdat sy 'n nooi Van Blommestein was.
Santu Mofokeng
Sy hele lewe lank het hy teen depressie geveg; hy het aan bipolêre gemoedsteuring gely. Hy is op 26 Januarie aan progressiewe supranukleuêre gestremdheid in Johannesburg oorlede. Hy word oorleef deur sy vrou, Boiumelo, en drie kinders, Thato, Reikanne en Ntshadi.
Bosveld kleinskub-geelvis
Die Bosveld kleinskub-geelvis (Labeobarbus polylepis) is 'n varswater vis wat natuurlik voorkom in die Limpopo-, die Imkomati- en die Pongolarivier-stelsels. In Engels staan die vis bekend as die Bushveld smallscale yellowfish.
Waalse Gewes
Musiek
François-Joseph Gossec en André-Modeste Grétry het later nuwe lewe in die operakuns geblaas; Adolphe Sax het bekendheid verwerf as die uitvinder van die saxofoon; Eugène Ysaye het die bekende Koningin Elisabeth-musiekkompetisie in die lewe geroep; terwyl César Franck, 'n boorling van Luik en befaamde komponis van klassieke musiek, veral bekend staan vir sy simfonie en drie chorale vir orrels.
20ste eeuse musiek in Wallonië word verbind met sangers soos William Dunker, Julos Beaucarne, Pierre Rapsat, Jeff Bodart, Maurane en die groep Sttellla. Musiekfeeste van internasionale betekenis sluit die Rockfees van Dour, die Gaume Jazz Festival, die Jazzfees van Luik, die Francofolies de Spa en baie ander in.
Victoriameer
Cichlidae-vis
Die Victoria-haplochromines is duidelik geslagsdimorf (mannetjies relatief helderkleurig; wyfies vaal). Hul ekologie is buitengewoon uiteenlopend en vorm ten minste 16 groepe, waaronder detritivore, zooplanktivores, insekvreters, garnaalvreters, en weekdiere. As gevolg van predasie deur die Nyl-baars, eutrofikasie en ander veranderinge in die ekosistelsel, word beraam dat minstens 200 spesies (ongeveer 40%) van die Victoriameer-haplochromines uitgesterf het, insluitend meer as 100 onbeskryfde spesies. Aanvanklik is gevrees dat hierdie getal selfs hoër was, na sommige ramings selfs 65% van die totale spesie, maar verskeie spesies wat moontlik uitgesterf het, is herontdek nadat die Nyl-baars se getalle in die negentigerjare begin afneem het. Verskeie van die oorblywende spesies word ernstig bedreig en addisionele uitwissings is moontlik. Sommige spesies het in nabygeleë klein satelliet-mere, skuiling onder rotse of rante oorleef (wat hulle teen die Nyl-baars beskerm het), of het by die mensgemaakte veranderinge in die meer self aangepas. Sulke aanpassings sluit in 'n groter kieue (aanpassing vir suurstofarm water), veranderinge aan die voedingsapparaat, veranderinge aan die oë (wat hulle beter sig in troebel water gee) en kleiner kop, wat vinniger swem moontlik gemaak het. Die visetende visse, weekdiere en inseketende visse haplochromines het is veral hard getref met talle spesies wat uitgesterf het. Ander het in hul suiwer vorm uitgesterf, maar oorleef as basters. Sommige van die bedreigde cichlidae-spesies in die Victoriameer het 'versekering'-bevolkings in dieretuine, openbare akwariums en by privaat versamelaars, en 'n paar spesies is in die natuur uitgesterf maar oorleef nog in gevangenskap.
Skaaldiere
Vier spesies varswaterkrappe kom in die Victoriameer voor: Potamonautes niloticus kom wydverspreid voor en P. emini is aangeteken in die omgewing van Bukoba in Tanzanië, maar albei word ook elders in Afrika aangetref. Laasgenoemde is in 2017 die eerste keer wetenskaplik beskryf en daar is baie min oor hulle bekend: P. entebbe is slegs naby Entebbe waargeneem (die enigste bekende monster is in 1955 versamel en dit is onbekend of dit in of naby die meer was) en P. busungwe slegs op Busungwe-eiland in die noordwestelike deel van die meer. Laasgenoemde is waarskynlik die kleinste varswaterkrap in Afrika met 'n breedte van ongeveer 1,6 cm, hoewel P. kantsyore van die Kagerarivier, en Platythelphusa maculata en P. polita van die Tanganyikameer amper net so klein is.
William Tannen
William Tannen (17 November 1911 – 2 Desember 1976) was 'n Amerikaanse akteur. Hy was bekend vir sy rolle in die rolprente Woman of the Year (1942), 99 River Street (1953), en Blackjack Ketchum, Desperado (1956), en in die televisiereeks Hey, Jeannie! (1956).
Victoriameer
Geskiedenis en verkenning
In die laat 1860's het die beroemde Britse ontdekkingsreisiger en sendeling David Livingstone misluk in sy poging om die ontdekking van Speke te verifieer. Hy het te ver wes gereis en in plaas daarvan die Kongorivierstelsel bereik. Uiteindelik het die Wallies-Amerikaanse ontdekkingsreisiger Henry Morton Stanley op 'n ekspedisie wat deur New York Herald-befondsing gefinansier is, die waarheid van Speke se ontdekking bevestig. Hy het om die meer geseil en die groot uitvloei by Ripon-waterval aan die noordelike oewer van die meer bevestig.
Vlei-uil
Die Vlei-uil (Asio capensis) is 'n algemene standvoël en nomade in vleie en vogtige grasveld maar vermy digte plate riete. Die uil is minder naglewend as die meeste ander uile. Die voël is 35 – 38 cm lank en 230 – 370 g groot. In Engels staan die voël bekend as die Marsh Owl.
Tinanarivier
Die Tinanarivier is 'n rivier wat noord van Mount Fletcher in die verre-noorde van die Oos-Kaap vloei. Dit is 'n sytak van die Tinarivier.
Bakbos
Bakbos of oondbos (Nidorella ivifolia DC.) is 'n struik en kruidplant wat inheems is aan Suid-Afrika, Lesotho en Eswatini. Op die SANBI-rooilys is dit as 'veilig' (LC) gelys. Die plant kom in groot dele van die Wes-Kaap en Oos-Kaap voor, asook in die hoër dele van KwaZulu-Natal, Mpumalanga en Limpopo. Dit groei in vogtige habitatte, soos langs stroompies en bosrande.
Riversdal
Riversdal ( Riversdale) is 'n dorp in die suidooste van die Wes-Kaap. Die N2 nasionale pad gaan deur die dorp.
Clay Tanner
Clay Tanner (3 Februarie 1931 – 22 Desember 2002) was 'n Amerikaanse akteur. Hy was bekend vir sy rolle in die rolprente The Gravy Train (1974), The Outlaw Josey Wales (1976), en A Small Town in Texas (1976), en in die televisiereeks Kung Fu (1972).
Art Davis (akteur)
Art Davis (31 Mei 1913 – 16 Januarie 1987) was 'n Amerikaanse akteur. Hy was bekend vir sy rolle in die rolprente Border G-Man (1938), The Texas Marshal (1941), Rolling Down the Great Divide (1942), en Along the Sundown Trail (1942).
Clanwilliam-geelvis
Voorkoms
Die vis het twee pare baarde om die mond. Die onvolwasse visse is silwerkleurig met donker vlekke en die volwasse visse is goudkleurig. Die vis word tot 987 mm lank en weeg 10 kg. Die Suid-Afrikaanse hengelrekord is 5,679 kg.
Witwanguil
Die Witwanguil (Ptilopsis granti) is 'n algemene standvoël en nomade in doringboomsavanne en droë breëblaarboomveld. Die voël is 25 – 28 cm lank en 180 - 250 g groot. In Engels staan die voël bekend as die Southern White-faced Owl.
Konstante
Met ’n konstante word bedoel ’n grootheid wat ’n nieveranderlike waarde het en nie afhanklik van ander parameters is nie. Die grafiek van die funksie y=c, met c ’n willekeurige konstante, lyk in ’n diagram met x- en y-koördinate soos ’n horisontale lyn (sien die afbeelding regs). Die afgeleide van ’n konstante funksie is gelyk aan nul.
Natuurkunde
Die konstante van Planck, h, is in die kwantummeganika die belangrikste konstante; dit gee die verband aan tussen die energie-inhoud van ’n foton en die frekwensie: E = h.f
Pieter Bingle
Eerste gemeente, Colesberg
duimnael|links|230px|Prof. [[Jan Lion Cachet en studente aan die Teologiese Skool Potchefstroom, 1908: Izak Krüger, Pieter Bingle, J.P. van der Walt en D.P. du Plessis.]]
duimnael|regs|270px|Pieter Bingle (links) en sy medestudent [[Izak Krüger|I.D. Krüger.]]
Ds. Bingle se werk in oënskou
Dr. Van der Vyver skryf: "Uit die kerkraadnotule is dit duidelik dat ds, Bingle met groot seën in die gemeente gearbei het. Die verhouding tussen hom en die kerkraad en gemeente was besonder liefdevol. Hy, met sy gesin is goed versorg. Blykbaar was sy gesondheidstoestand nie wel nie. Hy het twee maal van die kerkraad siekteverlof ontvang. Vir so 'n jong predikant is dit nogal opvallend."
Winburg
Dit het 'n rol gespeel in verskeie ander oorloë met plaaslike stamme en was 'n gevegstoneel tydens die Rebellie van 1914. Vandag is dit 'n graan- en wolsentrum. Die N1 nasionale pad gaan langs die dorp verby, terwyl die N5 nasionale pad hier begin na Harrismith (en omgekeerd).
Selfbevordering
Eerlik vs. takties
Taktiese selfbevordering word dikwels bo eerlike selfbevordering verkies aangesien openlike selfbevordering sosiaal onaangenaam vir ander mense is. Narcisme is 'n voorbeeld van uiterste eerlike selfbevordering.
Afwaartse sosiale vergelykings
Afwaartse sosiale vergelykings behels vergelyking met 'n individu wat oënskynlik ondergeskik aan of minder bekwaam as die self is. Afwaartse sosiale vergelykings dien as 'n vorm van egoverdediging waar die ego op grond van die gevoel van meerderwaardigheid opgeblaas word.
Siener van Rensburg
Vroeë lewe
Van Rensburg is gebore op die plaas Palmietfontein in die distrik Potchefstroom as die seun van Willem Jacobus en Anna Catharina Janse van Rensburg. In die tyd toe hy jonk was, was die skoolopleiding in die ZAR nie na wense nie en kinders moes dikwels groot afstande per dag aflê om te kon skoolgaan. Gevolglik het Van Rensburg slegs 20 dae formele skoolonderrig ontvang, by die Rooipoort-plaasskool. Omdat sy ouers geboer het, moes Van Rensburg op die plaas uithelp en het hy baie van sy jeugjare as veewagter in die veld deurgebring. Hy het nooit leer skryf nie, maar met sy moeder se hulp uit die Bybel leer lees. Hy het nooit iets anders as die Bybel gelees nie.
Kurper
Kurper is die algemene naam vir 'n tipe varswatervis wat 'n magdom spesies insluit. Die meeste spesies hoort tot die familie: Cichlidae en 'n paar tot die familie: Anabantidae.
Teyonah Parris
Teyonah Parris (gebore 22 September 1987) is 'n Amerikaanse aktrise en vervaardiger. Sy is bekend vir haar rolle in die rolprente Dear White People (2014), They Came Together (2014), en Chi-Raq (2015), en in die televisiereeks Survivor's Remorse (2014).
Sandra Bernhard
Sandra Bernhard (gebore 6 Junie 1955) is 'n Amerikaanse aktrise en skryfster. Sy is bekend vir haar rolle in die rolprente Shogun Assassin (1980), The King of Comedy (1982), en Hudson Hawk (1991), en in die televisiereeks Hercules (1998).
Kranssuikerbos
Habitat
Die plant is endemies aan die Wes-Kaap en Oos-Kaap, skaars en kom uiters gelokaliseerd naby bergtoppe voor. Dit verkies sandsteen, kruinriwwe en rotshange, op hoogtes van 1 300 tot 2 000 m bo seespieël.
Hamunyera Hambyuka
Politieke loopbaan
Voor die 2019-verkiesing het sy naam hoog genoeg op die SWAPO-kandidatelys verskyn om tot 'n tweede termyn herkies te word. Toe die Nasionale Vergadering in Maart 2020 vergader, is Hambyuka as die SWAPO-hoofsweep aangewys, en het gevolglik die regeringshoofsweep van die Nasionale Vergadering geword.
Hordes van die Oeloes van Djotsji
Die terme Goue, Blou en Wit Orde word nie aangetref in bronne uit die Mongoolse tydperk nie.
Neptunus
Neptunus is deur Voyager 2 besoek toe dit op 25 Augustus 1989 verby die planeet gevlieg het; dit is die enigste ruimtetuig wat Neptunus nog besoek het. Die uitvinding van die Hubble-ruimteteleskoop en groot grondgebaseerde teleskope met aanpassingsoptiek maak dit deesdae moontlik om die planeet van ver af waar te neem.
Ontdekking
Intussen het Le Verrier vir Johann Galle van die Berlynse Sterrewag per brief aangespoor om met die sterrewag se refraktorteleskoop te soek. Heinrich d'Arrest, ’n student by die sterrewag, het aan Galle voorgestel dat hulle ’n kaart van die lug in die streek van Le Verrier se voorspelde ligging vergelyk met die huidige lug om te soek na die kenmerkende beweging van ’n planeet in teenstelling met dié van ’n vaste ster. Op die aand van 23 September 1846, die dag toe Galle die brief ontvang, het hy Neptunus net noordoos van Iota Aquarii ontdek, een graad van Le Verrier se voorspelling van "vyf grade oos van Delta Capricorn". Dit was sowat 12° van Adams se voorspelling, en op die grens tussen die Waterdraer (Aquarius) en Steenbok (Capricornus) volgens die IAU se moderne indeling van sterrebeelde. Challis het later agtergekom hy het die planeet twee keer gesien, op 4 en 12 Augustus, maar nie besef dit is ’n planeet nie omdat hy nie ’n sterkaart gehad het wat op datum was nie en ook omdat sy aandag afgelei is deur sy werk aan komeetwaarnemings.
Naam
Le Verrier het gou aanspraak daarop gemaak om sy ontdekking ’n naam te gee en die naam "Neptunus" voorgestel, hoewel hy valslik beweer het die naam is amptelik deur die Franse Bureau des Longitudes goedgekeur. In Oktober wou hy die planeet "Le Verrier", na homself, noem. Hy is gesteun deur die sterrewag se direkteur, François Arago, maar dit het buite Frankryk groot teenstand gekry. Franse sterrekundige almanakke het gou die naam "Herschel" vir Uranus begin gebruik, na aanleiding van sy ontdekker, sir William Herschel, en "Leverrier" vir die nuwe planeet.
Fisiese eienskappe
Neptunus se massa van 1,0243 kg is tussen dié van die Aarde en die groot gasreuse: Dit is 17 keer dié van die Aarde, maar net van Jupiter s'n. Sy swaartekrag by 1 bar is 11,15 m/s2, 1,14 keer die oppervlakswaartekrag van die Aarde, en word net deur Jupiter oortref. Die radius van Neptunus se ewenaar (24 764 km) is byna vier keer dié van die Aarde se ewenaar. Neptunus is, nes Uranus, ’n ysreus, ’n subklas van die reuseplanete, want hulle is kleiner en het hoër konsentrasies vlugtige stowwe as Jupiter en Saturnus.
Yoshiyuki Matsuyama
Yoshiyuki Matsuyama (gebore 31 Julie 1966) is 'n voormalige Japannese sokkerspeler. Hy het vir die Japanse nasionale sokkerspan uitgedraf.
Neptunus
Magnetosfeer
Die dipoolkomponent van die magneetveld by die magnetiese ewenaar van Neptunus is sowat 14 mikrotesla (0,14 G). Die magnetiese dipoolmoment van Neptunus is sowat 2,2 T·m3 (14 μT·RN3, waar RN Neptunus se radius is). Neptunus se magneetveld het ’n ingewikkelde geometrie wat relatief groot verspreidings van niepolêre komponente insluit, insluitende ’n kwadropoolmoment wat dalk sterker as die dipoolmoment is. In teenstelling hiermee het die Aarde, Jupiter en Saturnus net relatief klein kwadropoolmomente, en hulle velde lê minder skuins ten opsigte van die poolas.
Storms
In 1989 het Nasa se Voyager 2-ruimtetuig die Groot Donker Vlek, ’n antisikloniese storm wat oor 13 000 × 6 600 km strek, ontdek. Die storm het soos Jupiter se Groot Rooi Vlek gelyk. Sowat vyf jaar later, op 2 November 1994, het die Hubble-ruimteteleskoop nie die Groot Donker Vlek op die planeet gesien nie. In plaas daarvan is ’n soortgelyke storm in die noordelike halfrond ontdek.
Mane
Omdat Neptunus die Romeinse god van die see was, is die planeet se mane genoem na minder belangrike seefigure uit die mitologie.
Waarneming
Neptunus gaan tans sy lente-en-somerseisoen binne en toon tekens dat dit warmer word, met ’n gevolglike toename in atmosferiese aktiwiteit en helderheid. Grondgebaseerde teleskope met aanpassingsoptiek en tegnologiese vordering neem al hoe meer gedetailleerde foto's daarvan. Beide Hubble en teleskope met aanpassingsoptiek op die Aarde het sedert die middel 1990's baie nuwe ontdekkings in die Sonnestelsel gemaak, met onder meer ’n groot toename in die getal bekende mane om die buitenste planete. In 2004 en 2005 is vyf klein nuwe mane van Neptunus met ’n deursnee van tussen 38 en 61 km ontdek.
Neptunus se wentelperiode van 164 jaar beteken die planeet neem gemiddeld 13 jaar om deur elke sterrebeeld van die Diereriem te beweeg. In 2011 het dit sy eerste volle omwenteling om die Son voltooi sedert sy ontdekking.
Waarnemings van Neptunus in die radiofrekwensieband wys dit is ’n bron van beide voortdurende emissies en onreëlmatige uitbarstings. Albei bronne het vermoedelik hulle oorsprong in sy roterende magneetveld. In die infrarooideel van die spektrum vertoon Neptunus se storms helder teen die koeler agtergrond, en dit maak dat die grootte en vorm van hierdie verskynsels duidelik gesien kan word.
Verkenning
Die verbyvlug het ook die eerste presiese meting van Neptunus se massa gedoen en daar is vasgestel dit is 0,5% minder as wat voorheen geglo is. Dié nuwe syfer het die hipotese weerlê dat ’n onontdekte Planeet X ’n invloed uitoefen op die wentelbane van Neptunus en Uranus.
Vic Tayback
Vic Tayback (6 Januarie 1930 – 25 Mei 1990) was 'n Amerikaanse akteur en regisseur. Hy was bekend vir sy rolle in die rolprente Bullitt (1968) en All Dogs Go to Heaven (1989), en in die televisiereekse Star Trek (1966) en Alice (1976).
Timoeriede
Die Timoeriede het die grootste deel van Persië in 1467 aan die Ak Koyunlu afgestaan, maar lede van die dinastie het daarna oor kleiner state regeer, soms bekend as die Timoeridiese emirate, in Sentraal-Asië en dele van Indië. In die 16de eeu het Babur, ’n Timoeridiese prins van Ferghana (die huidige Oezbekistan), Kabulistan (die hedendaagse Afganistan) binnegeval en ’n klein koninkryk daar gestig, en 20 jaar later het hy Indië van daar af binnegeval om die Mogolryk te stig.
Cisterciënsers
Moederklooster en naamgewer
Kenmerke van Cisterciënsers was die terugkeer tot hande-, veral veldarbeid, en ekonomiese selfversorging. Ongeëwenaar was hul bydraes tot Middeleeuse landbou, argitektuur, hidrouliese ingenieurswese en metallurgie, wat van die orde die vernaamste dryfkrag agter die verspreiding van nuwe tegnologieë in Europa gemaak het. Cisterciënser-kloosters en -kerke word onder die voortreflikste voorbeelde van Middeleeuse boukuns gereken.
Monastiese leefwyses is deur Protestantse kerkhervormers as sinneloos geag om verlossing deur God te bereik. Die Protestantse hervorming in Engeland en die ontbinding van kloosters onder koning Hendrik VIII het, net soos die Franse en ander 18de eeuse rewolusies in vastelandse Europa, bygedra tot die orde se agteruitgang. Sommige kloosters het alle godsdienstige en politieke storms getrotseer en voortbestaan. So het die orde in die 19de eeu op baie plekke herleef. Vandag is daar meer as 2 000 mans en vroue wat God in Cisterciënser-kloosters verheerlik.
Callyspongia muricina
Die spons behoort tot die genus Callyspongia en tot die familie Callyspongiidae. Die wetenskaplike naam van die spesie is die eerste keer geldig gepubliseer in 1814 deur Lamarck.
Swartrug-beitelbek
Die Swartrug-beitelbek (Varicorhinus dimidiatus) is 'n varswater vis wat voorkom in die Ruorivier en sytakke van die laer Zambezirivier stelsel. In Engels staan die vis bekend as die Blacktop chiselmouth.
Klier
Ontwikkeling
Namate groei vorder, kan die kolom selle verdeel of takke laat uitgroei, in welke geval ’n saamgestelde klier gevorm word. In baie kliere is die aantal vertakkings beperk, maar in ander (speeksel, pankreas) word ’n baie groot struktuur uiteindelik gevorm deur herhaalde groei en verdeling. Gewoonlik verenig die vertakkings nie met mekaar nie, maar in een geval, die lewer, gebeur dit wel wanneer ’n geretikuleerde saamgestelde klier gevorm word. In saamgestelde kliere word die meer tipiese of sekretoriese epiteel in die einddeel van elke vertakking aangetref, en die verenigende dele vorm buise en word uitgevoer met ’n minder gemodifiseerde soort epiteelsel.
Soorte
Dit kan afvalprodukte soos suikers, hars en soute wees, maar dikwels het dit ŉ fisiologiese funksie soos in die geval van hormone en ensieme. Kliere wat die suikeragtige vloeistof nektar produseer, kom hoofsaaklik in die blomgedeelte van die plant voor, veral op die kelk en kroonblare, asook op die styl en blombodem. Die nektarkliere kan onder meer skyf- of buisvormig wees, en wanneer dit nie op die blom self geleë is nie, kom dit hoofsaaklik op die bladstingels en steunblare voor, soos dit by die genera Prunus, Acacia en Vicia die geval is.
Endokriene kliere
Die hipofise is by die mens ongeveer 100 mm in deursnee en is geleë in die cella turcica in die basis van die skedel. Die hipofise is die klier wat verreweg die belangrikste regulerende invloed op die hele organisme uitoefen. Dit produseer minstens 9 hormone: somatotrope hormoon (STH), follikelstimulerende hormoon (FSH), luteïniserende hormoon (LH of ICSH), prolaktien, adrenokortikotrofiese hormoon (ACTH), tiroïedstimulerende hormoon (TSH), melanosietstimulerende hormoon (MSH), oksitosien en vasopressien. Die hipofise bestaan uit twee dele, naamlik die neurohipofise en die adenohipofise. Die neurohipofise ontwikkel as 'n uitsakking aan die onderkant van die diënsefalon en kan om die rede as 'n deel van die sentrale senuweestelsel beskou word.
Kraanvoël
Spesies
Die familie van die kraanvoëls (Gruidae) word in 2 subfamilies ingedeel, naamlik Gruinae (egter kraanvoëls) en Balearicinae (kroonkraanvoëls). In Suid-Afrika word 3 spesies aangetref, onder meer die bloukraanvoël (Anthropoides paradisea). Dit is Suid-Afrika se nasionale voël en is ook op die 5c stuk afgebeeld. Uitsonderlik van die voël is dat hy tydens sy ververing (wat een keer elke 2 jaar plaasvind) al sy vlugvere tegelykertyd verloor en dus nie kan vlieg nie.
Victoria Beckham
Lewensloop
Sy is in Junie 1999 met David Beckham getroud. Hulle het drie seuns en een dogter: Brooklyn Joseph (gebore Maart 1999), Romeo James (gebore September 2002), Cruz David (gebore Februarie 2005) en Harper Seven (gebore Julie 2011).
Karen Bethzabe
Karen Bethzabe is 'n Amerikaanse aktrise, vervaardiger, en regisseuse. Sy is bekend vir haar rolle in die rolprente Listen (2017) en Justine (2018), en in die televisiereekse CSI: Crime Scene Investigation (2000) en Fear the Walking Dead (2015).
Phillip Rhys
Phillip Rhys (gebore 14 Junie 1974) is 'n Engelse akteur, regisseur, en vervaardiger. Hy is bekend vir sy rolle in die televisiereekse 24 (2001), Doctor Who (2005), en Nightflyers (2018).
Slanksuikerbos
Die plant spruit weer uit nadat dit gebrand het. Die saad word geberg in 'n doppie, na 9-12 maande losgelaat en deur die wind versprei. Die plant is eenslagtig. Bestuiwing vind plaas deur die werking van voëls. Die plant groei in rotsagtige, oop grasvelde in suurgrond op hoogtes van 1 300 - 2 150 m.
Gereformeerde kerk Oos-Londen
Agtergrond
Die ontstaan van hierdie gemeente het voortgevloei uit die optrede van die predikant van Burgersdorp se Gereformeerde gemeente, indertyd ds. Dirk Postma. Uit die notules van die vergadering van 16 Januarie 1914 blyk dit dat daar 'n versoek was van verskeie lidmate van die Gereformeerde Kerk wat op Oos-Londen woonagtig was dat die kerkraad hulle moes bearbei. Die kerkraad het daarop besluit dat die leraar, ds. Postma, en oudl. H.B. Coetsee daarheen moes gaan en aan hulle Woord en Sakramente bedien op die tweede Sondag in daardie Februarie. Op die volgende vergadering wat gehou is op 20 Februarie het die kommissie 'n breedvoerige rapport van hulle besoek aan Oos-Londen gelewer. Dit het geblyk dat daar 'n 57-tal lidmate was, 27 belydende en 30 dooplidmate; huisbesoek is by al die lidmate gehou en hulle is gewys op die besondere omstandighede waaronder hulle verkeer en dat hulle onbekend is aan sowel die ouderling as die predikant; 'n voorbereidingsdiens is gehou en nagmaal en nabetragting die ander dag; daar is ook katkisasie gehou met 20 kinders; die kommissie het uit die midde van die lidmate twee broeders laat benoem, een as ouderling en een as diaken maar hulle nie in die ampte bevestig nie, hangende die goedkeuring van die kerkraad van Burgersdorp. Die begeerte van die broeders en susters was dat hulle gereeld aldaar besoek en bearbei sal word.
Marita Napier
Marita Napier (gebore Johannesburg 16 Februarie 1939, oorlede Kaapstad 10 April 2004) was een van die grootste Suid-Afrikaans operasangers van die 20ste eeu. Sy het op al die vernaamste operafeeste in Europa gesing – onder meer Bayreuth, Aix-en-Provence, Verona, München, Wiener Festwochen en Maggio Musicale Florence, asook in die voorste operahuise soos dié van Hamburg, München, Berlyn, Wene, La Scala (in Milaan), Parys, Covent Garden (in Londen), Liceo, Teatro Colon, San Francisco en die Metropolitan (in New York).
Aftrede
Sy het haar uiteindelik in Kaapstad gaan vestig waar sy sanglesse aangebied en in plaaslike operaproduksies gesing het.
Repertorium
Wagner:
Denel 35mm-dubbeldoelkanon
Ammunisie
Die kanonne vuur die volle omvang van NAVO se standaard 35×228 mm ammunisie; HEI, HEI-T, SAPHEI, APCI-T, Prac en Prac-T; almal vervaardig deur Rheinmetall Denel Munition se PMP-afdeling in Pretoria-Wes.
Pous Benedictus XIII
Die kollege van kardinale
Pous Benedictus XIII het 29 nuwe kardinale aangestel in 12 konsistories.
Visuil
Die Visuil (Scotopelia peli) is 'n skaars standvoël wat in groot bome by mere en stadig vloeiende riviere slaap. Die voël is 60 – 64 cm lank en 2 - 2.4 kg groot. Die uil se getalle neem af weens versteuring en wateronttrekking uit groot riviere. In Engels staan die voël bekend as die Pel's Fishing Owl.
Oksaalsuur
Gebruike
Oksaalsuur is 'n belangrike reagens in lantaniedchemie. Gehidreerde lantaniedoksalate vorm geredelik in baie sterk suuroplossings in 'n dig kristallyne, maklik gefiltreerde vorm, grootliks vry van besoedeling deur nie-lantanied elemente. Die termiese ontbinding van hierdie oksalaat gee die oksiede, wat die mees algemene bemarkingsvorm van hierdie elemente is.
Preorbitaalklier
Die preorbitaalklier dien verskillende rolle in verskillende spesies. Feromoonbevattende afskeidings van die preorbitaalklier kan dien om vas te stel of 'n dier dominant is (veral in die voorbereiding vir teling), merk van sy grondgebied, of net om 'n aangename sensasie aan die dier te produseer. As gevolg van sy kritiese rol in reukmerking, word die preorbitaalklier beskou as 'n tipe van reukklier. 'n Verdere funksie van hierdie kliere is om antimikrobiese middels te produseer om velpatogene te bestry. Antimikrobiese verbindings wat in hierdie kliere gevind word, kan deur die dier self gebiosinteer word, of deur die mikro-organismes wat in hierdie kliere lewe.
In bovids
Die antilopine bovids (dwergbokke, soos die springbok, rooibok, gazelle, dik-dik, oorbietjie, en verskeie soortgelyke spesies) het goed-ontwikkelde preorbitaalkliere.
Géza Anda
Vroeë jare
In 1941 het hy sy buiging met die Berlynse Filharmoniese Orkes onder Wilhelm Furtwängler gemaak, wat hom die troebadoer van die klavier genoem het. In 1943 het hy hom in Switserland gevestig. Hy was getroud met Hortense Bührle, die dogter van Emil Georg Bührle (die eienaar van Schweiz. Werkzeugmaschinenfabrik, Zürich).
Middeljare
As opvoeringskunstenaar was Anda veral bekend vir sy vertolking van Schumann en Brahms se klaviermusiek. The New Grove Dictionary of Music and Musicians maak melding van sy uitsonderlike kunstenaarskap en "charismatiese interpretasies van Bartók en Schumann". Hy is beskou as die belangrikste Bartók vertolker van sy generasie. selfs al het ander pianiste sedert sy dood meer opwindende opnames van die komponis se concertos gemaak. Alhoewel hy in sy vroeë loopbaan baie min van die werke van Mozart gespeel het, het hy die eerste pianis geword wat die volledige siklus van die klavierconcertos van Mozart opgeneem het; hy het die concertos tussen 1961 en 1969 gespeel terwyl hy die orkes vanaf die klavier gedirigeer het.
Sy uitvoering van die Andante uit Mozart se Klavierconcerto nr. 21 in C op die klankbaan van die 1967 rolprent Elvira Madigan het daartoe gelei dat die concerto die bynaam "Elvira Madigan" gekry het.
Nivenia argentea
Nivenia argentea is 'n immergroen struik wat deel van die Iridaceae familie is. Die spesie is endemies aan die Wes-Kaap en vorm deel van die fynbos-bioom.
Konfusius
Sy vroeë lewe
Gedurende sy lewe was talle lande in oorloë met China gewikkel. Hierdie tydperk staan as die lente- en herfsperiode van die Zhou-dinastie bekend. Konfusius het nie hiervan gehou nie en wou orde in die samelewing herstel.
Die praktiese denker
Een van Konfusius se leerstellings was dat mense teenoor ander moet doen soos hulle wil hê dat ander teenoor hulle moet optree. Dit word soms die Goue Reël genoem. Hy word onthou as 'n wyse man van ou China, wie se spreuke na 25 eeue nog altyd nuut is.
Canon EF 500mm lens
Wanneer dit gebruik word op 'n kamera met 'n sigveld vergoedingfaktor van 1.6x, soos die Canon EOS 400D, bied dit 'n nouer sigveld, gelykstaande aan 'n 800 mm lens gemonteer op 'n 35 mm liggaam. Met 'n 1.3x liggaam soos die Canon EOS-1D Mark III, bied dit 'n minder smal sigveld, wat gelykstaande is aan 'n 650 mm lens gemonteer op 'n 35 mm liggaam.
Fjodor Koezmitsj
Volgens een weergawe van die legende het hy in ’n nederige huis gewoon en is hy in 1837 deur Aleksander II besoek. Sy graf is in 1893 deur Nikolaas II besoek.
Vreemde vlieënde voorwerp
Studies
Byna geen wetenskaplike artikels oor VVV's is in ewekniebeoordeelde vaktydskrifte gepubliseer nie. Daar was in die verlede 'n debat in die wetenskaplike gemeenskap oor of enige wetenskaplike ondersoek na VVV-waarnemings geregverdig is, met die algemene gevolgtrekking dat die verskynsel nie 'n ernstige ondersoek werd is nie, behalwe as 'n kulturele artefak. VVV's was die onderwerp van ondersoeke deur verskillende regerings wat uitgebreide rekords oor die onderwerp gelewer het. Baie van die betrokkenes wat die meeste deur die regering geborg word, is beëindig nadat agentskappe tot die gevolgtrekking gekom het dat daar geen nut vir voortgesette ondersoek was nie. Die leemte wat oorbly deur die gebrek aan institusionele of wetenskaplike studie, het aanleiding gegee tot onafhanklike navorsers en randfigure.
Hoër Meisieskool Rustenburg
Die Hoër Meisieskool Rustenburg is ’n Engelsmedium-staatshoërskool vir meisies in die Kaapse voorstad Rondebosch. In 2016 het die skool 825 leerders van gr. 6 tot 12 gehad.
Verhuising
Namate die skool gegroei het, is ’n nuwe perseel aangeskaf en het ’n beweging begin om die skool in ’n junior en senior afdeling te verdeel, hoewel albei dele nog onder die toesig van die eerste hoof, mej. Bleby, gestaan het. ’n Perseel aan Campgroundweg is gekoop en geboue opgerig, maar toe die skool in 1906 open, het die Camp Ground-skool ’n afsonderlike instelling geword wat later as Oakhurst bekendgestaan het en vandag (2015) as sodanig bestaan.
Piriet
Oplosbaarheid
word geraam op
Atsushi Natori
Atsushi Natori (gebore 12 November 1961) is 'n voormalige Japannese sokkerspeler. Hy het vir die Japanse nasionale sokkerspan uitgedraf.
Callyspongia patula
Callyspongia patula is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Hugenote Hoërskool
Fasiliteite
• 3 klasse met elektroniese witborde
• 4 volledig toegeruste rekenaarsentrums vir die onderrig van rekenaarstudie, rekenaartoepassingstegnologie en rekenaargeletterdheid
• 2 hokkievelde en 'n Astro-baan
Erekode
Ek beskou my medeleerders as my vriende aan wie ek hulp, bemoediging en lojaliteit verskuldig is.
Skoollied
Teen die blou van trotse berge daal ‘n berghang groen en sag.
Johnny Clegg
Lewensloop
Jonathan Clegg is op 7 Junie 1953 in Bacup, Lancashire in Engeland gebore. Hy was die seun van 'n Engelse pa en Rhodesiese ma. Sy ma se familie was Joodse boere wat van Litoue en Pole na Suid-Rhodesië geïmmigreer het. Clegg groei in Engeland, Israel, Rhodesië (tans Zimbabwe) en Zambië op, voordat hy hom in 1965 in Johannesburg vestig en in Zoeloe-straatmusiek en tradisionele Zoeloe-danse geïnteresseer raak. As jong man kombineer hy sy musikale loopbaan met sy studie in antropologie. Nadat hy afstudeer gee hy 'n tyd lank aan die Universiteit van die Witwatersrand klas, waar hy deur die werk van die Suid-Afrikaanse antropoloog Andrew Webster, wat in 1989 vermoor is, beïnvloed is.
Alanië
Erfenis
Ná die verbrokkeling van die Sowjetunie, toe nasionalisme in die Kaukasus ’n heropbloei beleef het, het baie mense in Noord-Ossetië gevra dat die naam "Alanië" herstel word. Dit het gou gewild geraak en het herleef in die naam van bedrywe, ’n TV-kanaal, politieke en burgerorganisasies, ’n uitgewery ens. In November 1994 is "Alanië" amptelik gevoeg by die naam van die deelrepubliek (Noord-Ossetië-Alanië).
Verdrag van Sèvres
Die Verdrag van Sèvres (1920) was die vredesverdrag wat 'n amptelike einde aan die Eerste Wêreldoorlog tussen die Geallieerde Magte en Ottomaanse Ryk gebring het. Dit is op 20 Augustus 1920 onderteken. Onder die verdrag is die Ottomaanse Ryk ontbind en verskeie lande in die Balkan en in die Midde-Ooste gestig.
Suid-Atlantiese Wedvaart
Geskiedenis
Die 11de wedvaart is in 2006 na Salvador gehou en die 2009-wedvaart na Bahia.
Elementêre analise
Klassieke analise
Daar is organisasies soos die ASTM wat standaarprosedures vir hierdie bepalings saamgestel het.
Elektriese kragnetwerk
'n Kragnetwerk wat aktiewe elektroniese komponente bevat is bekend as 'n elektroniese kring. Sulke kragnetwerke is gewoonlik nie-lineêr en vereis meer komplekse ontwerp- en ontledingshulpmiddels.
Varicorhinus
Spesies
Spesies wat hoort tot die genus en voorkom in Suider-Afrika:
Vermont
Vermont het 'n tyd lank 'n omstrede gebied gebly, maar danksy hulle Green Mountains Boys-burgermag het setlaars uit die destydse Province of New Hampshire uiteindelik die oorhand gekry. Ná veertien jaar se onafhanklikheid as Republiek van Vermont was Vermont die veertiende staat wat by die Verenigde State aangesluit het. Vermont is een van slegs vyf state of dele van state wat vroeër as 'n onafhanklike nasie bestaan het – naas Kalifornië, Hawaii, Texas en die Florida-parogieë van Louisiana. Vermont se geskiedenis besit 'n lang lys onafhanklike denkers en liberale politici soos Ethan Allen, Matthew Lyon, George Aiken, Jim Jeffords en Bernie Sanders.
Geografie
Vermont lê in die Nieu-Engelandstreek van die oostelike Verenigde State en beslaan 'n oppervlakte van 24 902 vierkante kilometer (9 614 vierkante myl), wat van die deelstaat die 45ste grootste maak. Die staat se landoppervlakte beslaan 23 955 vierkante kilometer (9 250 vierkante myl) en sy wateroppervlakte 948 vierkante kilometer (365 vierkante myl). Sy landoppervlakte is die 43ste grootste in die VSA en sy wateroppervlakte die 47ste grootste.
Prehistoriese en Voor-Columbiaanse tydperk
Min is bekend oor die Voor-Columbiaanse geskiedenis van Vermont. Die weste van die huidige deelstaat was die tuisland van Algonkinstalige stamme van die Eerste Nasies, waaronder Mohikane en Abenaki. In die tydperk van die Champlainsee, tussen 8500 en 7000 v.C., is Vermont deur jagterstamme van die Eerste Nasies bewoon.
Die Republiek van Vermont
Die Amerikaanse boerevegters het byna die hele Britse afdeling gedood of gevange geneem. Generaal Burgoyne het nooit meer van die verliese herstel nie en op 17 Oktober met die res van sy oorspronklik 6 000 troepe in Saratoga (New York) oorgegee.
Die Slagte van Bennington en Saratoga word as 'n keerpunt in die Amerikaanse Rewolusionêre Oorlog beskou, aangesien die Britte hulle eerste vernederende neerlae gely het, terwyl die Franse die Amerikaners nou waardig geag het om militêre steun te ontvang. Stark het bekendheid verwerf as die "Held van Bennington" en die Slag van Bennington word in Vermont nog steeds met 'n openbare vakansiedag, die Bennington Battle Day, herdenk. 'n Britse koperkanon, wat tydens die Slag van Bennington in Amerikaanse hande geval het, word onder die portiek van die Vermont Statehouse, langs 'n heroïese standbeeld van Ethan Allen, bewaar.
Standpunt teen slawerny en Amerikaanse Burgeroorlog
In die laat 1850's het die openbare mening in Vermont, wat tot dusver eerder die status quo gesteun het, ten gunste van sterk teenkanting teenoor slawerny geswaai. Een van die mees uitgesproke kritici van die slawernystelsel in die Suide was die Radikale Republikein Thaddeus Stevens. Met die krimpende steun vir die Whig-party en die groei van die Republikeinse Party het Vermont se kiesers hulle agter die Republikeinse kandidate geskaar. Aanvanklik net in Vermont self, maar later ook in die nasionale presidentsverkiesing. In 1860 het Vermonters met die grootste meerderheid van alle deelstate vir President Abraham Lincoln gestem.
Versekeringsbedryf
Selfversekering, 'n alternatiewe vorm van risikobeskerming vir groter ondernemings of nywerheidsverenigings wat hul eie versekeringsmaatskappye stig om premies en belasting te verminder en op hul spesifieke risiko's te fokus, speel 'n steeds belangriker rol in die deelstaatekonomie, met sowat 580 gelisensieerde ondernemings in dié bedryf in 2018. Volgens die Insurance Information Institute was Vermont in 2004 reeds die derde belangrikste setel vir selfversekeringmaatskappye ná die Bermuda- en Kaaimanseilande.
Demografie
67 persent van Vermonters is Christene, waarvan 38 persent Rooms-Katolieke en 29 persent Protestante. Twee persent is aanhangers van ander godsdienste, waaronder sowat 5 000 Jode en 2 000 Moslems, en meer as twintig persent ongebonde – die tweede grootste persentasie van enige deelstaat.
Vervoer
Die nasionale paaie (Interstates) 89, 91 en 93, asook U.S. Routes 5 en  7, is die belangrikste grootpaaie in Vermont.
Ganesha
Hindernisse
Ganesja is Wignesjvara of Wighnaraja, die "heer van hindernisse", beide van 'n materiële en geestelike aard. Hy word algemeen as die verwyderaar van hindernisse aanbid. Hy plaas egter ook tradisioneel hindernisse op die pad van dié wat getoets moet word. Paul Courtright sê dat dit "sy taak in die goddelike skema, sy dharma is om hindernisse te plaas en te verwyder … dit is sy besondere gebied, die rede vir sy skepping".
Om
<blockquote class="toccolours" style="float:none; padding: 10px 15px 10px 15px; display:table;">(O heer Ganapati!) U is (die drie-eenheid) Brahma, Wisjnoe en Mahesa. U is Indra. U is vuur [ Agni ] en lug [ ]. U is die son [ ] en die maan [ Candrama ]. U is Brahman. U is (die drie wêrelde) Bhuloka [aarde], Antariksha-loka [ruimte], en Swargaloka [hemel]. U is Om. (Dit wil sê, U is al hierdie dinge).
Thomas Beecham
Beknopte biografie
Hy trou drie keer. Sy eerste vrou was Utica Celestia Welles (getroud in 1903, geskei in 1943). Daarna trou hy met die Engelse pianiste Betty Humby (sy is in 1958 oorlede). In 1959 trou hy met sy voormalige sekretaresse Shirley Hudson, wat hy deur die Koninklike Filharmoniese Orkes leer ken het.
Ganesha
Aanbidding en feeste
Ganesja is 'n niesektariese god en Hindoes van alle denominasies roep hom op aan die begin van gebede, belangrike ondernemings en godsdienstige seremonies. Dansers en musikante, veral in Suid-Indië, begin opvoerings soos die Bharatnatjam-dans met 'n gebed aan Ganesja. Mantras soos Om Sjrie Namah ("Om, begroeting tot die Roemryke Ganesja") word dikwels gebruik. Een van die bekendste mantras wat met Ganesja verbind word, is Om Ganapataye Namah ("Om, Gam, Begroeting tot die Heer van Gashere").